RESOLUCIÓN ALCALDÍA ÁREAS DE GOBERNO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 01/08/2019)

No uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –art.124.4 Lei 7/1985, Reguladora das Bases de Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, Primeiro.— Deixar sen efecto cantas resolucións da Alcaldía relativas á delegación de competencias en Concelleiros/as se opoñan á presente Resolución e en particular a Resolución da Alcaldía de data 15 de xuño de 2015 e as súas posteriores modificacións polas que se delegan atribucións nos Concelleiros e Concelleiras de área. Segundo.— Sen prexuízo da miña superior dirección política, goberno e coordinación os servizos corporativos do Concello de Vigo estrutúranse nas seguintes áreas executivas e/ou materiais que estarán dirixidas, sen prexuízo dos termos que se establezan nas disposicións de delegación ou desconcentración de competencias, polos/as membros da Xunta de Goberno Local e demais Concelleiros e Concelleiras que se indican: Corresponderanlle as competencias municipais en materia de Patrimonio Histórico, na defensa e promoción do conxunto do Patrimonio Cultural, sinaladamente, en relación co Monte de O Castro, así como as relacións co Consorcio do Casco Vello de Vigo. Corresponderanlle as competencias municipais en materia de Fomento, Ciclo integral da auga, Limpeza, Transporte e Mobilidade, Aparcadoiros, Vías e Obras, Parque Móbil e Parque Central, Electromecánicos e Xestión de Residuos Sólidos Municipais. A coordinación, planificación e dirección das actuacións dos servizos vinculados ao viario municipal (Vías e Obras, Electromecánicos, Limpeza, Transportes, etc.). Corresponderanlle as competencias municipais en materia de Empresa, Economía e Organización municipal, nesta última, sinaladamente, en materia de Réxime Interior, Recursos Humanos e Formación, Arquivo e Rexistros. Así como en materia de Seguridade, en particular, a dirección, organización e coordinación coas respectivas Xefaturas os Servizos de Policía Municipal e de Extinción de Incendios e Salvamento, desempeñando as Xefaturas inmediatas de todo o persoal adscrito ao mesmo, e a política municipal en materia de tráfico, estacionamento de vehículos e ocupación de dominio público. Dada a xestión descentralizada que desta actividade se realiza a través do Organismo Autónomo da Xerencia Municipal de Urbanismo corresponderanlle as atribucións que como Vicepresidenta da Xerencia se mencionan no artigo 6 dos Estatutos da Xerencia, agás a de substitución do Presidente na súa condición de Presidente do Consello da Xerencia e aquelas outras que expresamente lle delegue a Presidencia da Xerencia das sinaladas no artigo 5 dos Estatutos con excepción das previstas nos apartados b) e c) do apartado 1; Cascos Históricos, sen prexuízo de Patrimonio histórico e Vivenda. Corresponderanlle as competencias municipais en materia de Emprego, políticas de desenvolvemento local relacionadas co emprego; deseño e dirección das políticas activas de emprego; industria e voluntariado. Así como en materia de cultura, equipamentos culturais do Concello (bibliotecas), Auditorio municipal, Rede de Museos Municipais e colaboración Fundación MARCO, así como a xestión da programación cultural do Auditorio Pazo de Congresos Mar de Vigo. As competencias municipais en materia de Participación Cidadá, sinaladamente en relación co Asociacionismo, o Rexistro Municipal de parellas de feito, as relacións co Defensor do Pobo, Valedor do Pobo ou Valedor do Cidadán, a dirección dos Centros Cívicos, do Servizo 010, a Oficina de Voluntariado, e presidir o Consello Sectorial de Participación Cidadá. Corresponderanlle as competencias municipais en materia de impulso e promoción da Investigación e Desenvolvemento en todas as súas dimensións, así como mellora de procesos e simplificación administrativa, avaliación e calidade procedimental. Corresponderanlle as competencias municipais en materia de planificación, fixación e desenvolvemento das directrices xerais da Área de Orzamentos e Facenda; a planificación da execución orzamentaria e o conxunto da actuación económica e financeira da Corporación; a planificación, dirección e execución da xestión tributaria municipal; a planificación e coordinación da actuación económica-financeira dos entes dependentes do Concello en colaboración cos seus órganos xerenciais; a superior dirección dos Servizos de Tesourería e Recadación municipal e a dirección da Xestión Catastral Delegada do Concello segundo o convenio de colaboración vixente. Corresponderanlle as competencias municipais en materia de Políticas de familia e infancia, Servizos Sociais e atención ás persoas maiores, inmigración e drogodependencia. Así mesmo as competencias municipais para o impulso e promoción da Candidatura Islas Cíes Patrimonio de la Humanidad. Corresponderanlle as competencias municipais en materia de Deportes, sinaladamente o apoio e promoción das asociacións deportivas en coordinación coa Fundación Vigo en Deporte (VIDE), ostentando a Presidencia Delegada do Padroado deste ente, dirección e xestión de instalacións deportivas municipais e autorización de probas deportivas, marchas ciclistas e outros eventos deportivos en vías públicas. Corresponderanlle as competencias municipais en materia de Contratación, Patrimonio, Xestión Municipal, Goberno Aberto e Obxectivos do Desenvolvemento Sostible (ODS), Auditorio Pazo de Congresos Mar de Vigo, así como a relación cos órganos directivos municipais, Administración Electrónica e Protección de Datos. Corresponderanlle as competencias municipais en materia de Medio Ambiente, Sanidade e Salubridade, Consumo e Cemiterios, sinaladamente a execución do conxunto de accións e medidas concretas para conseguir o obxectivo do Desenvolvemento Sostible da cidade, velando polo control da contaminación atmosférica, sonora, etc. Corresponderanlle as competencias municipais en materia de Educación, en particular, a dirección e xestión das Escolas Municipais de Música e Teatro, da Escola Municipal de Danza, a Escola Municipal de Artes e Oficios e Presidencia do Consello Escolar Municipal de Vigo. Así mesmo as competencias en materia de Xuventude, sinaladamente, dirección e xestión dos seguintes servizos adscritos á Concellería de Xuventude, sen prexuízo dos que se poidan crear no futuro: Casa da Xuventude, Oficina Municipal de Información Xuvenil (OMIX), Punto de Información Xuvenil (PIX), Servizos de Información e Dinamización Xuvenil, Servizo de Dinamización Xuvenil-Paseo dos Cedros, Centro de Usos Múltiples Vigosónico, Servizos de Dinamización Infantil, Horta Escola e Servizos de acceso a internet. Corresponderanlle as competencias municipais en materia de Parques e Xardíns, dirixindo e xestionando as actividades e servizos do Viveiro Municipal, así como a inspección permanente do funcionamento dos servizos de conservación e mantemento que sexan xestionados indirectamente por empresas concesionarias. Corresponderanlle as competencias municipais en materia de comercio, en especial, a promoción e dinamización do comercio local, impulso das actividades feirais e mercados municipais, así como en materia de Distritos. En materia de Festas especiais asígnanselle as competencias en relación con aquelas celebracións ou festas de especial transcendencia para a cidade, como as do Nadal e da Reconquista. Corresponderanlle as competencias municipais en materia de Igualdade, sinaladamente, a dirección e coordinación do Centro Municipal de Información dos Dereitos da Muller, Rede municipal de vivendas de protección para mulleres vítimas de violencia de xénero, Casa das Mulleres, Centro de Documentación e Recursos Feministas, Servizo de Atención Domiciliaria á Infancia e Observatorio Municipal de Xénero, así como convocar e presidir o Consello Municipal da Muller. Así mesmo corresponderanlle as competencias municipais en materia de Normalización Lingüística, sinaladamente en relación co Centro de Interpretación da Oralidade de Vigo (CIOV). Corresponderanlle as competencias municipais en materia de Festas e Animación Sociocultural, sinaladamente a dirección da Fundación Vigo Convention Bureau, a xestión do Auditorio ao ar libre de Castrelos en relación coa programación municipal que nel se desenvolva. Así mesmo corresponderanlle as competencias municipais en materia de turismo, márketing da cidade e coordinación dos servizos turísticos privados da cidade. Terceiro.— Así mesmo, os Concelleiros/as Delegados/as de cada Área e demais delegados ostentarán pola miña delegación, ademais das atribucións delegadas no apartado anterior e aquelas nas que se concreten posteriormente, as seguintes: 1. A dirección, xestión, organización, planificación e coordinación das políticas públicas municipais na súa área competencial a fin de acadar os obxectivos previstos, de acordo coas competencias atribuídas nesta materia aos concellos pola lexislación de Réxime Local e a normativa sectorial, determinando as directrices xerais e as prioridades no seu desenvolvemento, sen prexuízo das competencias transversais da Concellería Delegada de Xestión Municipal.2.—Dirixir, coordinar e xestionar os servizos e áreas administrativas que desenvolvan funcións no ámbito material da competencia delegada, sen prexuízo da coordinación con aqueles nos que existan ámbitos materiais concorrentes con outras Concellerías Delegadas.3.—Manter o contacto permanente e representar ao Concello de Vigo perante os organismos e departamentos da administración autonómica, estatal ou europea, así como con outras entidades públicas ou privadas que desenvolvan competencias, actividades e programas relacionados coas competencias delegadas.4.—Facer cumprir as ordes emanadas da Alcaldía, as ordenanzas e regulamentos municipais e, en xeral, todas as disposicións legais que afecten ás competencias da súa área, así como a axeitada execución dos actos e acordos dos órganos municipais, cando lle corresponda polo seu ámbito material, ditando as instrucións, circulares e cantos instrumentos resulten precisos para garantir o dito cumprimento.5.—O impulso, execución, coordinación e tramitación dos expedientes relativos á contratación administrativa, axudas, subvencións e convenios relativos ao ámbito material da competencia delegada.6.—Establecer medidas de seguimento e avaliación, estudos de custos e elaboración de memorias relativas á xestión da Área Delegada, das súas unidades, equipamentos, servizos e programas.7.—Promover a implantación, actualización ou modificación das ordenanzas e regulamentos relativos ás competencias dna súa área, redactando o correspondente anteproxecto normativo.8.—A incoación de expedientes en materias relacionadas coa Área sinalando ao empregado público encargado da súa tramitación, impulsando a instrución completa e adecuada dos mesmos e a súa resolución en prazo, incluíndo, no seu caso, o arquivo, aceptación da renuncia ou desestimento e solicitudes e declaración de caducidade, adoptando as medidas provisionais precisas que se estimen oportunas e ordenando, no seu caso, a mellora das solicitudes presentadas e a acumulación daquelas que garden identidade substancial nos termos previstos na Lei.9.—Coordinar a tramitación dos expedientes da súa competencia naqueles casos nos que afecte a outras Concellerías, recabando a emisión de informes das distintas áreas e a realización de cantas actuacións resulten necesarias para a conclusión dos expedientes.10.—Incoación, tramitación e resolución de cantos expedientes deriven do exercicio da potestade sancionadora que lle fosen legalmente atribuídos a esta Alcaldía e a adopción, no seu caso, de cantas medidas provisionais fosen necesarias.11.—A sinatura de documentos de trámite, propostas de resolución, comunicacións e a orde e visto e prace das certificacións que se dirixan a autoridades, organismos públicos ou cidadanía nas materias relacionadas coa súa Área.12.—Prestar a súa conformidade ás certificacións de obras ou a calquera outro documento xustificante da entrega de subministracións ou de prestación de servizos ou asistencias técnicas relacionadas directamente coa xestión da súa Área.13.—Elevar á Alcaldía, á Xunta de Goberno Local ou á Comisión Delegada do Pleno que corresponda, segundo cal sexa o órgano competente, os expedientes tramitados e conclusos conformando, mesmo en vía de urxencia, o informe-proposta que, en todo caso, para resolver, e cos extremos sinalados no art.175 do RD 2568/1986, deberá constar no mesmo.14.—Formular, aos órganos competentes, cantas propostas resulten precisas para a completa xestión da súa Área Delegada. Cuarto.— As atribucións e facultades que para as distintas Áreas se establecen na presente Resolución referidas a unha materia ou sector de actividade enténdense outorgadas, sen prexuízo daquelas outras non especificadas que sexan necesarias para unha correcta planificación da Área e para a consecución dos obxectivos e fins xerais dese ámbito. Quinto.— As presentes delegacións fanse sen prexuízo das especiais que se poidan acordar en calquera Concelleiro/a ou membro da Xunta de Goberno Local relativas a proxectos ou asuntos determinados que poderán conlevar a facultade de emitir actos que afecten a terceiros, conforme co establecido no artigo 43.5. a do RD 2568/1986. Sexto.— Deixar sen efecto calquera Resolución anterior ditada pola Alcaldía sobre delegacións de atribucións en Concelleiros/as, agás aquelas que non resulten contraditorias coa presente e mantendo a vixencia das delegacións especiais que continúen vixentes. Sétimo.— As facultades que poderán exercer os Concelleiros/as Delegados/as e demais Delegados/as en relación coas atribucións obxecto de delegación serán as que correspondan ao órgano delegante reservándose, non obstante, esta Alcaldía, conforme co establecido no artigo 116 do RD 2568/1986, a facultade de avogar en calquera momento as atribucións sobre calquera asunto ou materia delegada. Oitavo.— As resolucións administrativas que se adopten por delegación indicarán expresamente esta circunstancia e consideraranse ditadas polo órgano delegante, nos termos sinalados pola Lei 40/2015, do 1 de outubro, de Réxime Xurídico do Sector Público. Noveno.— O réxime xurídico da presente delegación será o previsto con carácter xeral nos artigos 114 a 118 do RD 2568/1986, agás no relativo aos recursos de reposición ou extraordinarios de revisión que se poidan interpoñer contra os acordos adoptados que serán resoltos polos propios delegados de Area. Décimo.— Esta Alcaldía deberá recibir información detallada da xestión das competencias encomendadas e dos actos ditados en virtude das delegacións conferidas, así mesmo deberá ser informada previamente á adopción de decisións de transcendencia, nos termos que por esta se determinen. Décimo primeiro.— Os Concelleiros/as Delegados/as estarán suxeitos na súa actuación ás causas de abstención e recusación fixadas pola Lei 40/2015, do 1 de outubro, de Réxime Xurídico do Sector Público, causas de incompatibilidade fixadas na Lei 53/1984, de 26 de decembro, de Incompatibilidades do Persoal ao Servizo das Administracións públicas, Lei Orgánica 5/1985, do 19 de xuño, de Réxime Electoral Xeral, e demais normativa sectorial nesta materia, debendo respectar, sinaladamente, o disposto en materia de conflito de intereses na Lei 9/2017, do 8 de novembro, de Contratos do Sector Público. Décimo segundo.— Notificar a presente Resolución a todo/as os concelleiros e concelleiras e membros da Xunta de Goberno Local afectado/as. Décimo terceiro.— Comunicar a presente Resolución ás Xefaturas das diferentes Áreas e Servizos Municipais para o seu coñecemento e efectos mediante a súa inserción na intranet municipal. Décimo cuarto.— A presente Resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986 e na Sede Electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Décimo quinto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da Corporación para os efectos de que quede informado da mesma. CCA/rs Data e sinatura dixital. O ALCALDE-ABEL CABALLERO ÁLVAREZ A SECRETARIA DO GOBERNO LOCAL-Mª CONCEPCIÓN CAMPOS ACUÑA